แนะเลี่ยง 4 เส้นทางการจัดกิจกรรมการคาร์ม็อบ ลดผลกระทบด้านการจราจร
เพจเฟซบุ๊ก 1197 สายด่วนจราจร แจ้งประชาสัมพันธ์ เส้นทางหลีกเลี่ยงการจัดกิจกรรมคาร์ม็อบและคาร์ปาร์คของกลุ่มผู้ชุมนุมต่างๆ ในวันนี้ ซึ่งแนะนำให้หลีกเลี่ยงเส้นทาง โดยรอบแยกราชประสงค์  เส้นทางจาก อนุสาวรีย์ประชาธิปไตย-สายใต้เก่า-สะพานพระราม 7  เส้นทางจากอยุธยา-ห้าแยกลาดพร้าว และเส้นทางจากลานพระสมุทรเจดีย์-วงเวียนใหญ่ ประชาชนสอบถามเพิ่มเติมได้ที่ ศูนย์ควบคุมและสั่งการจราจร (บก.02) หมายเลขโทรศัพท์ 1197 ตลอด 24 ชั่วโมงและสามารถดาวน์โหลดแผนที่จราจรเพื่อหลีกเสี่ยงเส้นทางได้ที่ Facebook 1197 สายด่วนจราจรด้านพลตำรวจตรี จิรสันต์ แก้วแสงเอก รองผู้บัญชาการตำรวจนครบาล ยอมรับว่า ห่วงการนัดชุมนุมลักษณะคาร์ปาร์ก ในวันนี้ โดยเฉพาะบริเวณแยกราชประสงค์และแยกลาดพร้าว ที่คาดว่า จะได้รับผลกระทบด้านการจราจรมาก ซึ่งได้เตรียมกำลังตำรวจจราจรไว้คอยอำนวยความสะดวกและแนะนำเส้นทางเลี่ยงให้กับประชาชน เพื่อลดผลกระทบ